MODIFICACIÓN E NOMEAMENTO DE DELEGADAS/OS DE CONCELLERÍAS
ADMINISTRACIÓN LOCAL — Municipal — Poio (Outros documentos, notificacións e informacións públicas, 02/11/2022)

Dáse publicidade á Resolución ditada pola Alcaldía número 2022-0736 en data 20 de outubro de 2022: Por necesidades operativas de funcionamento é necesario modificar en diversas áreas as/os delegadas/os de varias concellarías polo que en virtude das facultades conferidas polos arts.21 e 23 da Lei 7/1985; 61 da Lei galega 5/1997 e 41 e 43 do RD 2568/1986 e de conformidade co réxime previsto nos arts.114 e seguintes do RD 2568/1986 Primeiro.- Modificar a delegación das competencias efectuada o 21 de xuño de 2019 que constan na acta da sesión extraordinaria número cincocentas setenta e sete do Pleno do dous de xullo de dous mil dezanove da seguinte forma: MODIFÍCANSE as seguintes delegacións de concellarías nas materias/áreas seguintes 1.- Seguimento do Plan especial de Combarro e Catálogo de Edificios e conxuntos do Concello de Poio (Patrimonio) CESAR como concelleiro delegado don Xulio Barreiro Lubián. NOMEAR como concelleira delegada a dona Margarita Caldas Moreira 2.- Sanidade e Saúde CESAR como concelleiro delegado a don Xosé Luis Martínez Blanco. NOMEAR como concelleira delegada a dona Margarita Caldas Moreira 3.- Dinamización lingüística e Memoria Histórica CESAR como concelleira delegada a dona Margarita Caldas Moreira. NOMEAR como concelleira delegada a dona Raquel Rodríguez Alonso Segundo.- Da delegación excluirase o delegado na Xunta de Goberno Local. As delegacións conferidas axustaranse á definición que das competencias e servizos locais conste na lexislación sobre réxime local e sectorial aplicable en cada momento. A delegación comprende o exercicio das seguintes facultades (segundo as áreas/materias delegadas): - Facultades xenéricas de dirección e xestión, propostas de resolución ou acordo dos expedientes que se tramiten en cada unha das áreas obxecto de delegación. Terceiro: O alcalde conserva as seguintes facultades en relación coa competencia delegada: - Recibir información detallada da xestión da competencia delegada e dos actos ou disposicións emanados a consecuencia da delegación. - Ser informado previamente da adopción de decisións de transcendencia. - A posibilidade de avogar, en calquera momento e de conformidade coa lexislación vixente, da competencia delegada. Cuarto.- Trámites a realizar 4.1.- Notificar a presente resolución ás persoas designadas. Transcorridos tres días hábiles desde o seguinte ao da súa notificación entenderanse tacitamente aceptadas as delegacións, se non manifestaran o contrario de xeito expreso.4.2.- Remitir o anuncio de dita resolución ao Boletín Oficial da Provincia 4.3.- Dar conta da presente resolución ao Pleno na primeira sesión ordinaria que realice.4.4.- As delegacións conferidas serán efectivas desde o día seguinte á data da presente resolución. Quinto.- Coa presente modificación de delegacións, non se producen cambios na integración das diversas comisións informativas, nas representacións nos Consellos municipais, nin nas presidencias das comisións informativas”. Poio 24 de outubro de 2022 O alcalde Luciano Sobral Fernández